open-index/open-wikipedia-markdown huggingface dataset:
Legaspi

**Legaspi** (, , ) ir pilsēta Filipīnās, Bikolas reģionā, Albajas provinces centrs un lielākā pilsēta. Atrodas provinces austrumdaļā Albajas līča krastā pie Javas upes ietekas. 13 km uz ziemeļrietumiem no pilsētas atrodas aktīvais Majona vulkāns. Lielākā daļa iedzīvotāju ir bikoli. Nozīmīgs saimnieciskais, transporta, izglītības un kultūras centrs.

## Vēsture
Sākotnēji pastāvējusi kā **Savanganas** (*Sawangan*) zvejnieku ciems tagadējās ostas teritorijā. Spāņi apvidu sāka pārvaldīt 1580. gados, 1587. gadā uzcēla pirmo dievnamu un sāka iedzīvotājus pievērst kristietībai. Savangana kļuva par patstāvīgu draudzi *Misión de San Gregorio Magno de Sawangan*. 1616. gadā tai piešķirts mazpilsētas (*pueblo*) statuss. Majona vulkāna 1814. gada februāra izvirdums ievērojami nopostīja Savanganu un apraka citas tuvējās apdzīvotās vietas. Lielākā daļa izdzīvojušo iedzīvotāju tika pārvietoti uz citām vietām. Daļa iedzīvotāju netālu dibināja jaunu pilsētiņu **Tajtaju** (*Taytay*). 1856. gada 17. jūlijā, apvienojot vairākus ciematus un mazpilsētas, ar gubernatora pavēli tika dibināta **Pueblovjeho** (*Pueblo Viejo*) mazpilsēta, kurai tā paša gada oktobrī tika piešķirts pirmā Filipīnu ģenerālgubernatora, basku izcelsmes konkistadora Migela Lopesa de Legaspi (*Miguel López de Legazpi*) vārds. 19. gadsimta beigās Legaspi osta kļuva par nozīmīgu Lusonas austrumkrasta ostu un 1892. gadā tai pirmoreiz piešķirts pilsētas statuss. Amerikāņu koloniālajā laikā pilsētas statuss tika atcelts un pilsēta tika sadalīta divās — Legaspi un **Albaja**, kas kļuva par provinces centru. 1922. gadā no Albajas tika nodalīta Daragas municipalitāte, kas mūsdienās ietilpst Legaspi aglomerācijā. 1948. gadā Legaspi un Daraga tika apvienotas, tai piešķirot pilsētas statusu, bet 1954. gadā pilsēta atkal tika sadalīta, statusu atceļot. Pilsētas statuss tika atjaunots 1959. gadā, apvienojot Legaspi un Albaju, bet 1972. gadā pilsēta tika nozīmēta par reģiona centru. Legaspi bija viena no pilsētām, ko 1981. gadā Filipīnu vizītes laikā apmeklēja pāvests Jānis Pāvils II.

## Atsauces

## Ārējās saites
2023.—2024. gada Pasaules kauss biatlonā

**2023.—2024. gada [[Pasaules kauss biatlonā]]** bija vairāku posmu biatlona sacensības, kas sākās  Estešundā, Zviedrijā, un noslēdzās  Kenmorā, Kanādā. Pasaules kausa sacensības rīko Starptautiskā Biatlona savienība. Kopumā tika aizvadīti deviņi posmi.

2024. gada Pasaules čempionāts notika Nove Mesto Morāvijā, tā rezultāti netika ieskaitīti Pasaules kausa kopvērtējumā, izņemot nāciju kausa ieskaiti.

Piekto reizi par Pasaules kausa ieguvēju kļuva norvēģu biatlonists Juhanness Tīngnēss Bē, bet sievietēm pirmo reizi kausu izcīnīja itāliete Liza Vitoci.

## Punktu piešķiršana

## Norises vietas
Kartēs parādītas visas 10 Pasaules kausa un Pasaules čempionāta norises vietas 2023.—2024. gada sezonā.

10px **Pasaules čempionāts**

## Kalendārs

## Rezultāti
### Vīrieši

### Sievietes

### Vīriešu stafetes

### Sieviešu stafetes

### Jauktās stafetes

## Kopvērtējums
### Vīrieši

### Sievietes

### Jaukti

## Atsauces

## Ārējās saites
* IBU oficiālā tīmekļa vietne
Merapi

**Merapi** ( — ‘Uguns kalns’) ir aktīvs stratovulkāns Dienvidaustrumāzijā, Indonēzijai piederošajā Javas salā. Vulkāna abosolūtais augstums ir 2910 metri virs jūras līmeņa, bet relatīvais augstums ir 1356 metri. Vulkāns atrodas uz Jogjakartas speciālā reģiona un Centrālās Javas provinces robežas. Tas tiek uzskatīts par visaktīvāko Indonēzijas vulkānu un regulāri izvirdumi notiek kopš 1548. gada. Aptuveni 28 km uz dienvidiem no Merapi atrodas Jogjakarta — pilsēta, kuras aglomerācijā dzīvo 2,4 miljoni iedzīvotāju.

## Ārējās saites
Majons

**Majons** (, , ) ir aktīvs stratovulkāns Lusonas salā Filipīnās. Atrodas salas dienvidaustrumos Bikolas pussalā, administratīvi ietilpst Albajas provincē. Majons ir aktīvākais Filipīnu vulkāns, pēdējo 500 gadu laikā izvirdis vairāk nekā 52 reizes. Filipīniešu mitoloģijā tiek uzskatīts par svēto kalnu.

## Ģeogrāfija
Majons ir klasisks koniskas formas stratovulkāns ar vienu 250 m diametra centrālo krāteri. 
Vulkāna augstums ir  vlj un tas atrodas 10 km no Albajas līča krasta. Kopš 1938. gada vulkāns un tā apkārtne iekļauta aizsargājamā dabas teritorijā, sākotnēji — nacionālajā parkā, bet kopš 2000. gada — Majona vulkāna dabas parkā. Kopš 2016. gada vulkāns un tā apkārtne iekļauta UNESCO deklarētā Albajas biosfēras rezervāta teritorijā.

## Atsauces

## Ārējās saites
2023. gada Pasaules čempionāts daiļslidošanā

**2023. gada [[Pasaules čempionāts daiļslidošanā]]** norisinājās no 22. līdz 26. martam Japānas pilsētā Saitamā, sporta arēnā *[[Saitama Super Arena]]*. Saitama par čempionāta norises vietu tika izvēlēta 2020. gada oktobrī. Saitamā pasaules čempionāts notika trešo reizi, iepriekš šajā pilsētā tas norisinājās arī 2014. un 2019. gadā. Medaļas tika sadalītas vīriešu, sieviešu un pāru slidojumos, kā arī dejās uz ledus. Pēc šī čempionāta tika noteikts vietu skaits no katras valsts 2024. gada Pasaules čempionātā.

## Medaļas

## Medaļu kopvērtējums

## Latvijas sportisti
Latviju šajā čempionātā pārstāvēja Deniss Vasiļjevs, Sofja Stepčenko un deju pāris Aurēlija Ipolito un Lūks Rasels.

## Atsauces

## Ārējās saites

*   
* Rezultāti ''isuresults.com'' vietnē
Sārtaļģes

**Sārtaļģes** (*Rhodophyta*) ir zemāko augu nodalījums, viens no aļģu veidiem. Šajā nodalījumā ietilpst vienšūnas vai daudzšūnu pavedienveida, krūmveida, plātņveida aļģes sarkanā, iedzeltenā un zilganā krāsā. Sārtaļģes sistemātiski sīkāk dalās 3 apakšnodalījumos un aptuveni 3800 sugās. Latvijā konstatēta 41 sārtaļģu suga, no tām saldūdeņos — 27 sugas. Sārtaļģes sastopamas visās jūrās no tropiem līdz arktiskajiem apgabaliem. Parasti tās aug dziļāk nekā citas aļģes, jo spēj izmantot gaismas starus, kas iespiežas dziļos ūdens slāņos. Raksturīgākie pigmenti — fikoeritrīns (sārts) vai fikocianīns (zils). Asimilācijas produkts ir florideju ciete. Sārtaļģu attīstības ciklā nav kustīgu stadiju ― ne sporām, ne gametām nav vicu.

## Klasifikācija
* nodalījums 
** apakšnodalījums 
*** klase 
** apakšnodalījums 
*** klase 
*** klase 
*** klase 
*** klase 
** apakšnodalījums 
*** klase 
*** klase 

## Ārējās saites
Playtone

***Playtone*** (stilizēti ***PLAY•TONE***; ***Playtone Productions*** un ***The Playtone Company***) ir ASV kino un televīzijas producēšanas kompānija, ko 1998. gadā dibināja aktieris Toms Henkss un producents Gērijs Gecmans.

Kompānijas nosaukums aizgūts no tāda paša nosaukuma izdomātas ierakstu kompānijas 1996. gada filmā *[[That Thing You Do!]]*, kuras režisors un scenārists ir Henkss; tiek izmantots tas pats kompānijas logotips, parasti filmas sākumā to pavada īss instrumentālais fragments no filmas tituldziesmas ar dažām variācijām katrā filmā atkarībā no tās žanra. Filmas panākumi kalpoja kā atspēriena punkts, lai izveidotu īstu *Playtone Records* ierakstu kompāniju. Kopš kompānijas izveides, *Playtone* ar HBO noslēgts ekskluzīvs televīzijas producēšanas sadarbības līgums. *Playtone* projekti priekš HBO no 113 ''Emmy'' balvu nominācijām ieguvusi 46 balvas.

## Filmas

## Televīzijas seriāli

## Atsauces

## Ārējās saites
*
Patiesība (2019. gada filma)

**"Patiesība"** () ir 2019. gada Francijas un Japānas drāmas filma, kuras režisors un scenārija autors ir Hirokazu Kore-eda. Filmā galvenās lomas atveido Katrina Deneva, Žiljeta Binoša, Ītans Hoks un Ludivīne Sanjē. Šī ir Kore-edas pirmā režisētā filma ārpus Japānas un pirmā filma, kas nav viņa dzimtajā valodā.

Filma stāsta par attiecībām starp slavenu aktrisi Fabjēnu (Deneva) un viņas meitu Lumiru (Binoša), kura ierodas apciemot savu māti, kad viņa izdod savu autobiogrāfiju.

Filmas "Patiesība" pirmizrāde notika  Venēcijas kinofestivālā un tā saņēma pozitīvas kritiķu atsauksmes. Tīmekļa vietnē *[[Rotten Tomatoes]]* filmai ir 87% vērtējums.

## Atsauces

## Ārējās saites
La Vérité

***La Vérité*** var būt:

* "Patiesība" (*La Vérité*) — 1960. gada Francijas un Itālijas kriminālfilma;
* "Patiesība" (*La Vérité*) — 2019. gada Francijas un Japānas drāmas filma.
Vilems Einthovens

**Vilems Einthovens** (; dzimis , miris ) ir Nīderlandes fiziologs, ārsts un izgudrotājs. 1895. gadā viņš izgudroja pirmo pratiski lietojamo elektrokardiogrammas mašīnu. 1924. gadā viņš ieguva Nobela prēmiju fizioloģijā vai medicīnā "par elektrokardiogrammas mehānisma atklāšanu".

## Dzīvesgājums
Einthovens dzimis Semarangā, Nīderlandes Austrumindijā (mūsdienu Indonēzija), bet vēlāk pārcēlās uz Nīderlandi, kur studēja medicīnu Leidenes Universitātē. Viņš strādāja kā profesors fizioloģijā Leidenes Universitātē no 1886. līdz pat savai nāvei 1927. gadā.
## Ieguldījums zinātnē
Einthovens savā darbā ieviesa terminus un metodes, kas mūsdienās joprojām tiek izmantotas kardioloģijā. Viņš izstrādāja standarta elektrokardiogrammas (EKG) viļņu nosaukumus – **P, Q, R, S** un **T** – kas raksturo dažādus sirds cikla elektriskos posmus. Viņa izgudrotā ierīce – virsskaņas galvanometrs – ļāva precīzi reģistrēt sirds elektriskos impulsus, kas līdz tam bija praktiski nemērāmi. Pateicoties viņa ieguldījumam, elektrokardiogramma kļuva par nozīmīgu diagnostikas rīku kardioloģijā.

## Mantojums
Viņa pētījumi un izgudrojumi būtiski veicināja izpratni par sirds fizioloģiju un ielika pamatus mūsdienu elektrofizioloģijai.

## Atsauces

## Ārējās saites
Rangnhilla Mūvinkele

**Rangnhilla Mūvinkele** (; dzimusi  Moldē) ir norvēģu kalnu slēpotāja,  divu sudraba medaļu ieguvēja, 2019. un 2023. gada Pasaules čempionāta bronzas medaļniece.

## Karjera
Pasaules kausa sacensībās debitēja  slalomā Zagrebā, bet nefinišēja. 2012. gada Pasaules čempionātā junioriem izcīnīja trīs medaļas: zeltu milzu slalomā un kombinācijā un bronzu supergigantā. 2012. gada martā ieguva savus pirmos punktus Pasaules kausa ieskaitē, ieņemot 25. vietu milzu slalomā Šladmingā. 2013. gada Pasaules čempionātā junioriem Kanādā ieguva sudrabu milzu slalomā un zeltu kombinācijā. 2013. gadā pirmo reizi piedalījās arī Pasaules čempionātā pieaugušajiem. Labāko rezultātu sasniedza kombinācijā, ieņemot 17. vietu, startēja arī milzu slalomā (21. vieta), nobraucienā (27. vieta), bet supergigantā nefinišēja.

2014. gadā pirmo reizi piedalījās ziemas olimpiskajās spēlēs. Labāko rezultātu sasniedza kombinācijā, ieņemot sesto vietu. Supergigantā viņa ierindojās 19. vietā, nobraucienā bija 27. vietā, bet milzu slaomā nefinišēja otrajā braucienā.

 Mūvinkele pirmo reizi izcīnīja vietu uz goda pjedestālā Pasaules kausa posmā, ieņemot trešo vietu supergigantā Valdizērā, Francijā.  Phjončhanā izcīnīja divas sudraba medaļas nobraucienā un milzu slalomā. Tuvu goda pjedestālam bija arī kombinācijā, kur ieņēma ceturto vietu, bet supergigantā ierindojās 13. vietā. Pirmo uzvaru Pasaules kausa posmos izcīnīja  milzu slalomā Ofteršvangā, Vācijā.

2019. gada Pasaules čempionātā Orē ieguva bronzas medaļu kombinācijā. Arī visās parējās disciplīnās, kurās startēja, ieguva vietas labāko sešiniekā. 2019. gada martā Pasaules kausa finālposmā Soldeu nobrauciena treniņā guva smagu savainojumu — priekšējās krusteniskās saites plīsumu. Viņa bija spiesta izlaist 17 mēnešus. Sacensību apritē atgriezās 2020. gada decembrī.

 Pekinā divas reizes iekļuva sešiniekā, ieņemot 5. vietu milzu slalomā un 6. vietu supergigantā, bet nobraucienā ierindojās 14. vietā. 2021.—2022. gada sezonā Pasaules kausa posmos trīs reizes kāpa uz goda pjedestāla, tostarp izcīnīja vienu uzvaru — supergigantā Kurševelā. Sezonu noslēdza ceturtajā vietā kopvērtējumā, kas ir viņas labākais panākums karjerā.

 trešo reizi karjerā uzvarēja Pasaules kausa posmā, paliekot nepārspēta supergigantā Kortīnā d'Ampeco. 2023. gada Pasaules čempionātā izcīnīja bronzas medaļu milzu slalomā. 2022.—2023. gada sezonā ieguva trešo vietu supergiganta ieskaitē Pasaules kausa kopvērtējumā.

## Rezultāti

### Olimpiskās spēles

### Pasaules čempionāts

## Atsauces

## Ārējās saites

*
Dienvidkamarinesa

**Dienvidkamarinesa** (, , ) ir viena no Filipīnu provincēm valsts vidusdaļā, Bikolas reģionā.  Administratīvi dalās 1 pilsētā un 35 municipalitātēs un sīkāk 1036 barangajās. Provinces centrs ir Pili municipalitāte, lielākā pilsēta — Iriga, bet reliģiskais, kultūras, finanšu un saimnieciskais centrs ir neatkarīgā pilsēta Naga, kas ir anklāvs provinces teritorijā, bet administratīvi tai nepieder. Provinci apdzīvo galvenokārt bikoli.

## Ģeogrāfija
Province izvietojusies Bikolas pussalas ziemeļdaļā starp Filipīnu jūru ziemeļos un austrumos un Sibujanas jūru rietumos, kā arī vairākās salās ziemeļu piekrastē, lielākās no kurām ir Kinalasaga un Lahuja. Ziemeļrietumos robežojas ar Ziemeļkamarinesas un Kesonas provincēm, dienvidos — ar Albaju. Ziemeļos sauszemē iestiepjas Sanmigela līcis, austrumos — Lagonojas līcis, bet rietumos — Ragajas līcis. Ziemeļaustrumos Makedas šaurums atdala no Katandvanesas salas. Reljefs lielākoties kalnains ar vairākiem auglīgiem līdzenumiem un upju ielejām. Provinces teritorijā paceļas vairāki vulkānu masīvi — Isarogs (1860 m vjl) austrumdaļā un Labo (1544 m vjl) ziemeļos.

## Vēsture
Pirmā Spānijas koloniālā administratīvā vienība Ibalona (*Ibalon*) tika izveidota 1579. gadā; tā iekļāva lielāko daļu mūsdienu Bikolas reģiona. 1636. gadā sākotnējā Ibalona tika sadalīta, nodalot atsevišķi Amboskamarinesu (*Ambos Camarines*) ar centru Nuevakaseresā un Ibalonu ar centru Sorsogonā. 1829. gadā Amboskamarinesa pirmoreiz tika sadalīta ziemeļu un dienvidu provincēs, bet pēc tam vairākkārt tās tika apvienotas un pārdalītas no jauna. 1919. gadā notika galīgā provinču sadalīšana, izveidojot Dienvidkamarinesu ar centru Nagā (kādreizējā Nuevakaseresa).  No 1955. gada provinces centrs ir Pili.

## Ārējās saites
STX Entertainment

***STX Entertainment*** ir ASV izklaides un mediju kompānija, kas nodarbojas ar kino, televīzijas un digitālo mediju projektu producēšanu. To 2014. gada martā dibināja kinoproducents Roberts Saimondss.

2020. gada aprīlī STX paziņoja, ka apvienosies ar Indijas studiju *Eros International plc*. Apvienošanos pabeidza 2020. gada jūlijā, un STX kļuva par *ErosSTX*. 2021. gada decembrī Jahms Najafi paziņoja, ka vēlas par 173 miljoniem ASV dolāru iegādāties STX no apvienotā uzņēmuma; darījums noslēdzās 2022. gada aprīlī. *Eros* palika kā mazākuma akcionārs bez balsstiesībām.

Kompānija producējusi vai izplatījusi tādas filmas kā "Dāvana" (2015), "Noslēpums viņu acīs" (*Secret in Their Eyes*, 2015), "" (2016), "Džounsa brīvība" (2016), "Sliktās mammas" (2016), "Sfēra" (2017), "Vindrivera" (2017), "Sliktās mammas 2" (2017), "Mollijas spēle" (2017), "Visa pasaules nauda" (2017), "Zagļu medības" (2018), "Pilnīga skaistule" (2018), *[[American Animals]]* (2018), "Piparmētra" (2018), "Otrā iespēja" (2018), "Īrs" (2019), "Džentlmeņi" (2020), "Noslēpumainais dārzs" (2020), "Grenlande" (2020), "Mauritānietis" (2021), "Man ļoti rūp" (2021), "Bez lieciniekiem" (2021), "Vīrs, vārdā Oto" (2022), "Operācija "Fortūna": Māksla uzvarēt" (2022) un "Saikne" (2023).

## Atsauces

## Ārējās saites
*
Lagonojas līcis

**Lagonojas līcis** (, , ) ir plašs jūras līcis Filipīnās,  Bikolas pussalas austrumdaļā. Atzarojas no Filipīnu jūras, stiepjas 80 km garumā austrumu—rietumu virzienā. Ziemeļos to norobežo Karamoanas pussala un Katandvanesas sala, dienvidos Kagrarajas, Batanas un Rapurapu salas atdala no Albajas līča. Ziemeļos Makedas šaurums savieno ar Filipīnu jūru. Dienvidrietumu krastā paceļas Majona vulkāns, rietumu — Isarogs. Lielākās apdzīvotās vietas krastā ir Tabako dienvidrietumos un Sagņaja rietumos. Līcis bagāts ar zivīm, gadā vidēji nozvejo ap 20 000 tonnu.

## Atsauces

## Ārējās saites
Rio Bravo

***Rio Bravo*** ir 1959. gada ASV vesterna filma, kuras režisors un producents ir Hauards Hokss. Filmā galvenās lomas atveido Džons Veins, Dīns Mārtins, Rikijs Nelsons, Endžija Dikinsone un Volters Brenans. Filma balstīta uz H. B. Makkempbela tāda paša nosaukuma īso stāstu.

Filma stāsta par teksasiešu šerifu Džonu T. Čensu (Veins), kurš arestē ietekmīga vietējā fermera brāli par slepkavību un patur viņu iecirknī, līdz ierodas ASV maršals. Ar sava gados vecā palīga Stampija (Brenans), bijušā policista un tagad alkoholiķa Dūda (Mārtins) un jauniņā Kolorado Raiena (Nelsons) palīdzību viņš cenšas atturēt fermeri un viņa bandu, kas plāno brāli atbrīvot.

Saskaņā ar Džonu Veinu, *Rio Bravo* ir atbilde Freda Cinnemana vesternam *[[High Noon]]* (1952), kas bieži vien tiek uztverta kā alegorija makartismam. Veins filmu *High Noon* nosauca par "neamerikānisku" un to kritizēja arī pats Hokss.

Filmas *Rio Bravo* pirmizrāde notika  un to izplatīja *[[Warner Bros. Pictures]]*. Filma mūsdienās tiek uzskatīta par vesterna žanra klasiku. 2022. gada žurnāla ''Sight & Sound'' visu laiku labāko filmu kritiķu sarakstā filma ierindojās 101. vietā. Tīmekļa vietnē *[[Rotten Tomatoes]]* filmai ir 96% vērtējums. 2014. gadā filma iekļauta ASV Kongresa bibliotēkas Nacionālajā kino reģistrā kā "kulturāli, vēsturiski vai estētiski nozīmīga filma".

## Atsauces

## Ārējās saites
Voitišku vecticībnieku lūgšanu nams

**Voitišku vecticībnieku lūgšanu nams** ir vecticībnieku lūgšanu nams, kas atrodas Augšdaugavas novada Skrudalienas pagasta ziemeļdaļā, Voitišku sādžā, Bruņu ezera ziemeļaustrumu krastā. 

Vecticībnieku kopiena Voitišķos dibināta 1740. gadā. Pirmā baznīca bija guļbūve bez pamatiem ar salmu jumtu. 19. gadsimtā lūgšanu nams vairākas reizes cietis ugunsgrēkos, bojāts arī Otrā pasaules kara laikā, bet vienmēr atjaunots. Pēc pēdējā ugunsgrāka 1979. gadā tika pieņemts lēmums uzcelt mūra ēku.

## Ārējās saites
*Par Voitišku vecticībnieku lūgšanu namu
Sūsa (Tunisija)

{
  "type": "ExternalData",
  "service": "geoshape",
  "ids": "Q180717"
}

**Sūsa** () ir pilsēta Tunisijas ziemeļaustrumos, Vidusjūras Hammāmātas līča krastā, Sūsas vilājata administratīvais centrs. Ar 271 428 iedzīvotājiem (2013. gada dati) tā ir trešā lielākā pilsēta valstī. Sūsas aglomerācijā dzīvo virs 600 000 iedzīvotāju. Mūsdienās pilsētas ekonomikas ievērojama daļa ir tūrisms.

## Vēsture
Var uzskatīt, ka Sūsu ap 9. gadsimtu p.m.ē. dibināja feniķieši no Tīras, un tā ir vecāka par Kartāgu. Feniķiešu un pūniešu laikā, pilsētas nosaukums bija **DRMT** (𐤃‬𐤓‬𐤌𐤕‬) jeb **ʾDRMT** (𐤀𐤃‬𐤓‬𐤌𐤕‬). Pēc tam, kad 6. gadsimtā p.m.ē. Tīru aplenca Nebukadnecars II, Sūsa nokļuva Kartāgas pakļautībā. Trešā pūniešu kara laikā (149 pmē—146 pmē) pilsēta nostājās romiešu pusē, tāpēc tā netika nopostīta. Romiešu laikā pilsētas nosaukums bija **Hadrumeta** (*Hadrumetum*). 3. gadsimtā Hadrumeta bija romiešu Bizacēnas provinces centrs. 434. gadā pilsētu nopostīja vandaļi. Vandaļu kara (533—534) rezultātā Bizantija ieņēma un atjaunoja pilsētu. 7. gadsimtā to iekaroja Umajādu kalifāts un nopostīja to pilnībā. Pēc musulmaņu iekarojumiem jaunais Sūsas pilsētas centrs attīstījās apmēram 10 kilometrus no vecās Hadrumetas. Aglabītu valdīšanas laikā Sūsa bija galvenā valsts osta. 870. gadā Aglabīti nopostīja Maltas seno galvaspilsētu Imdinu. Izlaupīto baznīcu daļas tika izmantotas Sūsas vecpilsētas izbūvē. 1881. gadā Tunisija kļuva par Francijas protektorātu. Pirms pirmā pasaules kara Sūsā dzīvoja apmēram 25 000 iedzīvotāju, no kuriem 10 000 franču un 5000 citu eiropiešu. Pēc Tunisijas neatkarības nodibināšanās 1956. gadā pilsētas iedzīvotāju skaits strauji pieauga. 1988. gadā Sūsas medīna tika iekļauta UNESCO Pasaules mantojuma sarakstā. 2015. gadā kūrortā 10 kilometrus no pilsētas centra terorists uzbruka viesnīcai, nogalinot 38 cilvēkus.

## Ārējās saites

* 
*
Bērts Jangs

**Džeralds Tomaso DeLuiss** (; dzimis , miris ), plašāk zināms ar skatuves vārdu **Bērts Jangs** (*Burt Young*) bija amerikāņu aktieris, gleznotājs un rakstnieks. Viņš atveidoja Rokija Balboa svaini un labāko draugu Poliju Penino filmu ciklā "Rokijs", par tēlojumu sērijas pirmajā filmā viņš saņēma nomināciju Amerikas Kinoakadēmijas balvai kategorijā "Labākais aktieris otrā plāna lomā".

Vēl Jangs piedalījies filmās "Ķīniešu kvartāls" (1974), *[[The Gambler]]* (1974), *[[The Killer Elite]]* (1975), *[[Convoy]]* (1978), *[[Uncle Joe Shannon]]* (1978), "Reiz Amerikā" (1984), *[[The Pope of Greenwich Village]]* (1984), *[[A Summer to Remember]]* (1985), *[[Back to School]]* (1986), *[[Last Exit to Brooklyn]]* (1990), "Zilacainais Mikijs" (1999), *[[Transamerica]]* (2005), *[[Win Win]]* (2011) un *[[Bottom of the 9th]]* (2019).

Viņam ir itāļu izcelsme. No 1957. līdz 1959. gadam Jangs dienēja ASV Jūras kājnieku korpusā; atrodoties dienestā viņš regulāri piedalījās boksa cīņās, uzvarot 32 no 34 cīņām. Jangam Bronksā piederēja restorāns. Viņš piedalījās 1984. gada Ņujorkas maratonā.

Bērts Jangs nomira 83 gadu vecumā  Losandželosā.

## Atsauces

## Ārējās saites
Lismoras katedrāle

{
  "type": "ExternalData",
  "service": "geoshape",
  "ids": "Q1949638"
}

**Svētā Moluaga katedrāle Lismorā** () ir Skotijas Baznīcas draudzes baznīca, kas atrodas Skotijas rietumos, Lismoras salā iepretim Obanas pilsētai. Tā kā Skotijas Baznīca pieturas pie kalvinisma prezbiteriānisma novirziena, katedrāles nosaukums dievnamam ir tikai tradīcija. Baznīca veltīta Svētajam Moluagam (*Moluag*, ap 510—592) — kristietības ieviesējam Ārgailā.

Svētais Moluags 6. gadsimtā Lismorā nodibināja klosteri, kurš kļuva par kristietības centru reģionā. 1200. gadā tika nodibināta Ārgailas diecēze un uzcelta katedrāle. Diecēza gan bija visai nabadzīga, tāpēc katedrāle neizcēlās ar izmēriem. Skotu reformācijas laikā beznīca tika pamesta. 1749. gadā šeit tika uzbūvēta draudzes baznīca, iekļaujot vecās katedrāles elementus.


Saint_Moluags_Cathedral_2017.jpg
Inside St Moluags Cathedral 2017.jpg
St Moluag's Cathedral 20100929 northern doorway.jpg


## Ārējās saites
Varšavas geto

thumb|Geto norobežojošā mūra fragments
**Varšavas geto** (vācu: *Warschauer Ghetto*, poļu: *Getto warszawskie*, jidišā: ווארשעווער געטא) bija ebreju geto Varšavā, ko Otrā pasaules kara Polijas okupācijas laikā izveidoja nacisti. Tā pastāvēja līdz 1943. gada 16. maijam. Geto tika izolēti 450 000 cilvēku, kuri masveidā nomira bada un slimību dēļ un tika deportēti uz nāves nometnēm.

No 1943. gada 19. aprīļa līdz 16. maijam geto notika bruņota sacelšanās, ko apspieda SS karaspēks. Izdzīvojušie 37 000 cilvēku tika deportēti uz Treblinkas nāves nometni, un geto tika likvidēts.

Attēls:Stroop Report - Warsaw Ghetto Uprising 06b.jpg|Varšavas geto sacelšanās
Attēls:Homeless children Warsaw Ghetto.jpg|Bez pajumtes palikušie bērni Varšavas geto


## Ārējās saites
Kremācija

thumb|Elektriskās krematorijas krāsnis
**Kremācija** (no  — ‘sadedzināt’) ir mirstīgo atlieku sadedzināšana. Mūsdienās kremācija tiek veikta krematorijas krāsnī, tomēr dažādās valstīs, tostarp Indijā un Nepālā, sena tradīcija ir kremācija ugunskurā.

Pēdējo gadsimtu laikā šī prakse ir kļuvusi arvien pieņemamāka, īpaši Rietumeiropā, Ziemeļamerikā un Austrālijā. Parasti kremācijai priekšroku dod pilsētās, kur ir maz zemes un kapsētas ir pārpildītas. Kremācijas skaita rādītāji dažādās valstīs ievērojami atšķiras, piemēram, Japānā kremācijas rādītājs ir 99 %, bet Polijā 2008. gadā tas bija tikai 6,7 %. Latvijā saskaņā ar 2019. gada datiem tiek kremēti aptuveni 12 % mirušo.

## Process
Kremācijai paredzētās krāsnis darbojas aptuveni 800–1000 °C temperatūrā. Mirušā ķermenis, parasti ievietots speciālā vieglā zārkā vai koka kastē, tiek ievietots krāsnī, kur tas pakāpeniski sadeg. Pēc sadedzināšanas paliekas (galvenokārt kaulu fragmenti) tiek sasmalcinātas smalkākā pulverī, ko dēvē par pelniem. Šie pelni tiek nodoti piederīgajiem urnā.

## Kremācija kristietībā
Kristīgajās valstīs un kultūrās kremācija vēsturiski ir bijusi neatbalstīta un uzskatīta par Dieva tēla apgānīšanu. 1963. gadā pat Vatikāns atļāva katoļticīgo kremāciju, lai gan pirms tam to uzskatīja par tikai pieņemamu (galvenokārt, sanitāru, sociālu vai ekonomisku apsvērumu dēļ), bet ne atbalstāmu izvēli. Pašlaik dažās konfesijās tā ir pieņemama. Protestantu baznīcas kremāciju pieņēma un ieviesa agrāk nekā katoļu baznīcas, līdz ar to tā ir izplatītāka protestantu nekā katoļu valstīs.

## Atsauces

## Ārējās saites
Klaviermūzika

**Klaviermūzika** ir kopējs mūzikas apzīmējums, ko izpilda uz klavierēm. Klaviermūzika sāka attīstīties ap 18. gadsimta vidu. Klavieres, kā mūzikas instrumentu, izgudroja ap 1700. gadu, un tās ātri ieguva popularitāti un izplatību Eiropā. Ar klavieru attīstību un uzlabojumiem, mūziķi sāka komponēt speciālas kompozīcijas klavierēm.

Klaviermūzikas attīstība ir cieši saistīta ar klasiskās mūzikas periodu, kurā tā kļuva par vienu no galvenajiem instrumentiem. Slaveni komponisti, piemēram, Ludvigs van Bēthovens, Frederiks Šopēns, Johaness Bramss un Ferencs Lists, devuši ievērojamu ieguldījumu klaviermūzikas mantojumā, kas mūsdienās joprojām ir populārs un atzīts.

Kopš tā laika klaviermūzika ir attīstījusies un ietvērusi dažādus stilus un žanrus, tostarp romantisko klaviermūziku, džezu, popmūziku un citus. Tā kļuvusi par svarīgu un iecienītu mūzikas formu visā pasaulē.
Naga (Bikola)

**Naga** (, , ) ir neatkarīga pilsēta Filipīnu dienvidrietumos, Lusonas salas dienvidaustrumos Bikolas pussalā Bikolas upes krastā. Administratīvi pieskaitīta Bikolas reģionam un ir anklāvs Dienvidkamarinesas provinces teritorijā. Vairums pilsētas iedzīvotāju pieder bikolu tautai. Nozīmīgs reģiona reliģisks, ekonomikas, transporta, kultūras, izglītības un tūrisma centrs. Viena no senākajām Filipīnu pilsētām — viena no četrām Spāņu Austrumindijas «karaliskajām pilsētām».

## Vēsture
Sena apdzīvota vieta, kas pastāvējusi vēl pirmskoloniālajā laikā un dēvēta pēc Filipīnu mahagonijas koka (*Pterocarpus indicus*), kas bikolu valodā dēvēts *naga* un bijis nozīmīgs eksporta produkts. Spāņi Nagā ieradās 1573. gadā un jau 1575. gadā dibināja **Nuevakaseresas** (*Nueva Caceres*) apmetni — nosauktu par godu ģenerālgubernatora Fransisko de Sandes dzimtajai pilsētai Kaseresai. 1595. gadā ar pāvesta billu Nuevakaseresa tika pasludināta par vienu no Spāņu Austrumindijas bīskapijām; tā sāka strauji attīstīties — pilsētā apmetās ap 100 ieceļotāju no Spānijas, kā arī migranti no Meksikas. 1636. gadā Nuevakaseresa kļuva par Amboskamarinesas provinces centru, bet pēc tās sadalīšanas 1919. gadā — par Dienvidkamarinesas provinces centru (līdz 1955. gadam) un pārdēvēta vēsturiskajā vārdā par Nagu. 1948. gadā Nagai piešķirts neatkarīgas pilsētas statuss.

## Atsauces

## Ārējās saites
Naga

**Naga** var būt:
* Naga — pilsēta Filipīnās, Bikolas reģionā
* Naga — pilsēta Filipīnās, Centrālo Visaju reģionā
* Nagalenda — Indijas štats
Pagalms

thumb|Tipisks priekšpilsētu pagalms ASV austrumos
**Pagalms** ir zemes platība blakus mājai vai dzīvojamām un saimniecības telpām.

Ciemā vai pilsētā tas ir parasti iežogots zemes gabals blakus mājai, uz kura atrodas saimniecības ēkas.

Pagalmi tiek izmantoti dažādām vajadzībām, piemēram:
* Dārza darbi: daudzi cilvēki izmanto pagalmu, lai iestādītu un audzētu ziedus, dārza augus un stādus. Tā var būt gan puķu dobes, gan dārzs ar dārzeņiem un augļiem.
* Atelpa: pagalms var būt lieliska vieta atpūtai un relaksācijai. Cilvēki bieži izvieto dīvānus, soliņus vai gultas āra terasē, lai baudītu svaigo gaisu un sauli.
* Grilēšana un pikniks: daudzi izmanto pagalmu, lai sarīkotu grilēšanu vai pikniku ar draugiem un ģimeni. Tas ir populārs pavasara un vasaras laikā.
* Bērnu rotaļas: ģimenes ar bērniem bieži izmanto pagalmu kā vietu bērnu rotaļām. Bērni var spēlēt bumbas spēles, šūpoties vai rīkoties ar citām rotaļlietām.
* Dārza pasākumi: dažreiz pagalms tiek izmantots priekš dārza pasākumiem vai svinībām, piemēram, dzimšanas dienām, kāzām, bērēm un citiem svinīgiem notikumiem.
* Autostāvvieta: dažās mājsaimniecībās pagalms var būt izmantots kā autostāvvieta ģimenes automašīnai vai automašīnām.
* Dārza izklaides: pagalms var būt arī vieta mājdzīvnieku izklaidei, kur viņi var brīvi pastaigāties un baudīt atklāto gaisu.

Kopumā pagalms ir elastīga telpa, kas var kalpot dažādām vajadzībām, un tas bieži ir svarīga daļa no ģimenes dzīves un mājas iekārtojuma.
Avoda

thumb|''Avoda'' partijas logotips
***Avoda*** (ivritā: עבודה‏‎) jeb **Izraēlas Darba partija** (‏מפלגת העבודה הישראלית‏‎) ir Izraēlas kreisi centriskā politiskā partija. Tā ir sociāldemokrātiska un cionistiska partija. *Avoda* ir Sociālistiskās Internacionāles biedrs.

Tā tika dibināta 1968. gadā, apvienojoties vairākām partijām, bet 1969. gadā *Avoda* tika iekļauta jaunā blokā kopā ar *MAPAM* partiju, kas atkal tika nosaukta par *Maarah*, un pastāvēja līdz pat *Maarah* likvidācijai 1991. gadā.

Kopš 2021. gada janvāra partijas vadītāja ir Merava Mihaeli. Pirmstermiņa parlamenta vēlēšanās 2021. gada 23. martā *Avoda* ieguva 6,09 % balsu un 7 vietas Knesetā.

## Atsauces

## Ārējās saites
AllMusic

alt=AllMusic Logo|thumb|''AllMusic'' logotips
***AllMusic*** ir interneta vietne un mūzikas datu bāze, kas nodrošina informāciju par dažādiem mūziķiem, dziesmām, albumiem un mūzikas žanriem. Tā dibināta 1991. gadā. Lapu izveidoja Maikls Erlevins un Kriss Vudstra. Šī vietne ir populāra starp mūzikas cienītājiem, kritiķiem, žurnālistiem un mūzikas profesionāļiem, jo tajā var atrast plašu un detalizētu saistošo informāciju.

## Atsauces

## Ārējās saites

*
Krievu kņazistes

[thumb|Krievu kņazistes [Mongoļu iebrukums Eiropā|mongoļu iebrukuma laikā Eiropā 13. gadsimtā]]
**Krievu kņazistes** (12.–16. gadsimts) bija vēsturiskās Krievzemes valsts veidojumi mūsdienu Baltkrievijas, daļēji mūsdienu Krievijas, Ukrainas, Polijas, Moldovas, Rumānijas, Latvijas un Igaunijas teritorijā. Tās atdalījās pēc Kijivas Krievzemes sabrukuma. Tās vadīja Rurikoviču un Gediminoviču dinastijas kņazi.

## Kņazistes

* Polockas kņaziste
* Čerņihivas kņaziste
* Brjanskas kņaziste
* Pleskavas Republika
* Novgorodas Republika
* Kijivas kņaziste
* Vladimiras-Suzdaļas kņaziste
* Smoļenskas kņaziste
* Galīcijas-Volīnijas kņaziste
* Lietuvas lielkņaziste
* Maskavas Lielkņaziste

## Ārējās saites
Fair Play (filma)

***Fair Play*** ir 2023. gada ASV psiholoģiskā trillera filma, kuras režisore un scenārija autore ir Hloja Domonta. Filmā galvenās lomas atveido Fībi Dainevora, Oldens Erenraiks, Edijs Marsans un Ričs Sommers.

Filma stāsta par jaunu pāri, kuru attiecības sāk lēnām izjukt, pēc negaidītas paaugstināšanas amatā riska ieguldījumu fonda uzņēmumā.

Filmas *Fair Play* pirmizrāde notika  Sandensas kinofestivālā. Kopš  filma pieejama straumēšanas platformā *[[Netflix]]*. Filma saņēma pozitīvas kritiķu atsauksmes. Tīmekļa vietnē *[[Rotten Tomatoes]]* filmai ir 87% vērtējums.

## Atsauces

## Ārējās saites
Iriga

**Iriga** (, , ) ir pilsēta Filipīnās, Bikolas reģionā, Dienvidkamarinesas provinces lielākā pilsēta. Atrodas provinces dienvidos Irigas vulkāna pakājē pie Baritas upes. Lielākā daļa iedzīvotāju ir bikoli; Rinkonadas bikolu kultūras centrs.

## Vēsture
Apdzīvotā vieta dibināta 1578. gadā kā Nabuas draudzes *visita*. 1683. gadā Iragai piešķirts mazpilsētas (*pueblo*) statuss; tajā dzīvoja 8908 iedzīvotāji. No 19. gadsimta vidus līdz 1920. gadiem Iriga bija galvenais Bikolas abakas audzēšanas un pārstrādes centrs. 1913. gadā savienota ar dzelzceļu un kļūst par reģionālu tirdzniecības centru. 1968. gadā piešķirts pilsētas statuss.

## Atsauces

## Ārējās saites
Alfrēds Kastlers

**Frederiks Anrī Alfrēds Kastlers** (; dzimis , miris ) bija Francijas fiziķis, dzejnieks un universitātes profesors. 1966. gadā viņš ieguva Nobela prēmiju fizikā “par optisko metožu atklāšanu un attīstīšanu Herca rezonanses pētījumiem atomos”.

## Atsauces

## Ārējās saites
Ačireāle

**Ačireāle** (, , ) ir komūna un pilsēta Itālijas dienvidos, Sicīlijas austrumos. 2023. gadā komūnā dzīvoja 50,4 tūkstoši iedzīvotāju. Pilsēta atrodas Etnas vulkāna pakājē, 22 km attālumā no tā. Ačireāle ir izvietojusies Jonijas jūras krastā, aptuveni 100 metrus virs jūras līmeņa. Līdz Katānijai, kas atrodas uz dienvidrietumiem, ir 13 km.

## Atsauces

## Ārējās saites
Ziedu mēness slepkavas

**"Ziedu mēness slepkavas"** () ir 2023. gada vesterna krimināldrāmas filma, kuras režisors ir Mārtins Skorsēze, bet scenārija autori Skorsēze un Ēriks Rots. Filmā galvenās lomas atveido Leonardo Di Kaprio, Roberts De Niro, Lilija Gledstone, Džesijs Plemonss, Tanto Kardināla, Džons Litgovs un Brendans Freizers. Filma balstīta uz Deivida Granna tāda paša nosaukuma 2017. gada grāmatu. Šī ir sestā Skorsēzes un Di Kaprio sadarbība, kā arī desmitā Skorsēzes un De Niro sadarbība. Vienpadsmito reizi Skorsēzes filmai mūziku sarakstīja Robijs Robertsons, kurš nomira divus mēnešus pirms filmas pirmizrādes. Filma veltīta Robertsona piemiņai.

Filma vēsta par vairākām osedžu indiāņu slepkavībām 1920. gadu Oklahomā pēc tam, kad viņu zemē atklāja naftu.

Darbu pie filmas uzsāka jau 2016. gada martā, kad *Imperative Entertainment* par 5 miljoniem ASV dolāru ieguva tiesības uz grāmatu. 2017. gada aprīlī paziņoja, ka Skorsēze, Di Kaprio un De Niro apsver domu uzņemt filmu. Pēc vairākiem kavējumiem un COVID-19 pandēmijas ierobežojumiem, filmēšanu uzsāka 2021. gada pavasarī un tā ilga līdz rudenim. Sākotnēji bija paredzēts, ka filmu izplatīs *[[Paramount Pictures]]*, bet studijai bija bažas, ka filmas budžets sasniegs 200 miljonus dolāru, tāpēc Skorsēze vērsās pie *[[Netflix]]* un *[[Apple TV+]]*, lai palīdzētu filmu finansēt un izplatīt. 2020. gada maijā paziņoja, ka *Apple TV+* kopā ar *Paramount Pictures* gan finansēs, gan izplatīs filmu.

Filmas "Ziedu mēness slepkavas" pirmizrāde notika  76. Kannu kinofestivālā. Sākotnēji paredzēja, ka filmu izrādīs tikai atsevišķos kinoteātros, pirms tā iznāks straumēšanas platformā *[[Apple TV|Apple TV+]]*. Tomēr vēlāk paziņoja, ka filmu izplatīs kinoteātros visā pasaulē. Filma saņēma lielu kritiķu atzinību. Tīmekļa vietnē *[[Rotten Tomatoes]]* filmai ir 92% vērtējums.

## Atsauces

## Ārējās saites
Ēriks Rots

**Ēriks R. Rots** (; dzimis ) ir amerikāņu scenārists.

Sešas reizes nominēts Amerikas Kinoakadēmijas balvai kategorijā "Labākais adaptētais scenārijs" par filmām "Forests Gamps" (1994), "Savs cilvēks" (1999), "Minhene" (*Munich*, 2005), "Neticamais stāsts par Bendžaminu Batonu" (2008), "Zvaigzne ir dzimusi" (2018) un "Kāpa" (2021). Vienīgo reizi šo balvu saņēmis par filmu "Forests Gamps". Nominēts arī Kinoakadēmijas balvai kategorijā "Labākā filma", esot producents filmai "Manks" (2020).

## Filmogrāfija

### Scenārists

### Producents

## Ārējās saites
Robijs Robertsons

**Džeimijs Rojals "Robijs" Robertsons** (; dzimis , miris ) bija Kanādas mūziķis. Bijis kanādiešu rokgrupas *[[The Band]]* ģitārists un galvenais dziesmu vārdu autors no grupas izveides brīža līdz 1978. gadam, pēc kā uzsācis solista karjeru. Kā *The Band* dalībnieks viņš iekļauts Rokenrola slavas zālē.

2023. gadā žurnāls *[[Rolling Stone]]* Robertsonu iekļāva savā 250 visu laiku labāko ģitāristu saraksta 69. vietā. Robertsons sarakstījis mūziku vairākām filmām un televīzijas seriāliem. Kopš koncertfilmas *[[The Last Waltz]]* (1978), vairākkārt sadarbojies ar režisoru Mārtinu Skorsēzi pie viņa filmām "Satrakotais vērsis" (1980), "Komēdijas karalis" (1983), "Naudas krāsa" (1986), "Kazino" (1995), "Ņujorkas bandas" (2002), "Slēgtā sala" (2010), "Volstrītas vilks" (2013), "Klusēšana" (2016), "Īrs" (2019) un "Ziedu mēness slepkavas" (2023).

## Atsauces

## Ārējās saites
Dīns Mārtins

**Dīns Pols Mārtins** (; dzimis , miris ) bija amerikāņu dziedātājs, aktieris un komiķis. Viens no populārākajiem 20. gadsimta vidus izklaidētājiem, kā dēļ saņēmis iesauku *The King of Cool*. Savu karjeru 1946. gadā uzsācis ar komiķi Džeriju Lūisu, veidojot duetu *Martin and Lewis*. Viņi uzstājās naktsklubos, kā arī vairākās radio un televīzijas pārraidēs un kino.

Kad 1956. gadā duets izjuka, Mārtins uzsāka solo karjeru. Pazīstams ar savu draudzību ar māksliniekiem Frenku Sinatru un Semiju Deivisu jaunāko, veidojot izklaidētāju grupu *[[Rat Pack]]*. No 1965. līdz 1974. gadam kanālā NBC iznāca Mārtina vadītais skeču šovs *[[The Dean Martin Show]]*. Pazīstams kino aktieris, piedalījies tādās filmās kā *[[Artists and Models]]* (1955), "Daži vienmēr steidzas" (*Some Came Running*, 1958), *[[Rio Bravo]]* (1959), *[[Ocean's 11]]* (1960), *[[Who Was That Lady?]]* (1960), "Noskūpsti mani, muļķīt" (*Kiss Me, Stupid*, 1964), *[[What a Way to Go!]]* (1964), "Iznīcinātāju komanda" (*The Wrecking Crew*, 1968), *[[Airport]]* (1970) un "Sacīkstes "Lielgabala lode"" (1981).

## Atsauces

## Ārējās saites
Jānis Rusulis

**Jānis Rusulis** (1884—?) bija latviešu pašvaldību darbinieks, Tautas padomes loceklis. 

## Dzīvesgājums
Dzimis 1884. gada 16. oktobrī, pēc mācībām pamatskolā darbojās kā pašvaldību darbinieks.
Pēc Latvijas valsts pasludināšanas bija Tautas padomes loceklis no Latvijas Sociāldemokrātiskās strādnieku partijas.

## Atsauces
Emocijzīme

[thumbnail|upright=1.2|[Emotikons|Smaidiņa emocijzīme]]
**Emocijzīme** jeb **emozīme**, sarunvalodā arī **emodži**, ir piktogramma vai logogramma, kas ir stilizēts grafisks attēls un kalpo kā rakstzīme, lai displeja ekrānā varētu attēlot un izpaust emocijas. Lai arī emocijzīmju nosaukums ‘emodži’ tiek saistīts ar emocijām, vārda izcelsme ir meklējama japāņu valodā, kur *e-* nozīmē ‘attēls’, bet *moji* — ‘tēls’ (, *emoji*).

Emocijzīmes vēsture ir meklējama Japānā, ap 1997. gadu. Mūsdienās emocijzīmes ir populāra masu kultūras sastāvdaļa, it īpaši Rietumu pasaulē.

## Atsauces

## Ārējās saites
Pili

**Pili** (, , ) ir municipalitāte Filipīnās, Bikolas reģionā, Dienvidkamarinesas provinces administratīvais centrs. Atrodas provinces vidienē  no bijušā provinces centra Nagas, ietilpst tās aglomerācijā. Pili atrodas Nagas lidosta un vairākas reģionālas valsts augstskolas. Dibināta 1789. gadā, bet 1901. gadā amerikāņu okupācijas administrācija to sāka attīstīt kā potenciālu provinces administratīvo centru, par kādu Pili kļuva 1955. gadā.

## Atsauces

## Ārējās saites
2023. gada Toronto Starptautiskais kinofestivāls

thumb|250px|2023. gada Toronto Starptautiskā kinofestivāla plakāts
**2023. gada [[Toronto Starptautiskais kinofestivāls]]** jeb **48. ikgadējais Toronto Starptautiskais kinofestivāls** norisinājās no 2023. gada 7. līdz 17. septembrim.

Visievērojamākā izmaiņa salīdzinājumā ar iepriekšējiem gadiem bija tā, ka *Contemporary World Cinema* izlasi pārdēvēja par *Centrepiece*. Festivāls arī paziņoja par dažām izmaiņām savā 2023. gada festivāla radošajā komandā pēc Stīva Greivstoka aiziešanas pensijā 2022. gada beigās un Ravi Srinivasana nāves 2023. gada sākumā. Izmaiņas ietvēra, ka Normans Vilners pārņēma Greivstoka amatu Kanādas filmu programmu sastādīšanā, un Džūns Kims pēc Šrinivasanas kļuva par Dienvidāzijas filmu programmu sastādītāju.

Festivāls norādīja, ka līdz ar apmeklētāju skaita atgriešanos 2022. gada Toronto Starptautiskā kinofestivālā, pasākums norisināsies tikai klātienē, tādējādi slēdzot tiešsaistes platformu, kas bija aktīva kopš 2020. gada Toronto Starptautiskā kinofestivāla. Papildu izmaiņas, salīdzinājumā ar iepriekšējiem gadiem, bija tādas, ka filmu tirgus seansi nozares profesionāļiem sākās 6. septembrī, vienu dienu agrāk nekā festivāla oficiālā atklāšana publikai.

Festivāla organizatori atzina, ka 2023. gada SAG-AFTRA streiks, iespējams, ietekmēs festivālu, ja samilzušo problēmu neatrisinās laicīgi, jo īpaši tāpēc, ka streiks neļauj aktieriem piedalīties reklāmas nolūkos, lai atbalstītu filmas ar savu līdzdalību, taču norādīja, ka festivāls turpināsies pat tad, ja to apmeklēs mazāk slavenību nekā parasti. Tomēr arodbiedrības noteikumi ne vienmēr liedz visiem amerikāņu aktieriem apmeklēt pasākumu; piemēram, tā kā Atoma Egojana *[[Seven Veils]]* ir Kanādas filma, kas uzņemta saskaņā ar ACTRA (Kanādas kino, televīzijas un radio mākslinieku alianse), nevis SAG-AFTRA līgumiem, galvenās lomas atveidotāja Amanda Saifreda joprojām varēja apmeklēt pirmizrādi,, lai gan viņa to tomēr izvēlējās neapmeklēt. Tāpat vairākas 2023. gada programmā iekļautās filmas režisēja ievērojamas kinozvaigznes, kuras varēja apmeklēt pirmizrādes kā režisori.

Festivāls norādīja, ka kopumā 70% no tā plānotās programmas 2023. gadam bija no neatkarīgiem un/vai starptautiskiem producentiem, un streiks to neietekmēs.

Festivālu atklāja Hajao Mijadzaki animācijas filma "Zēns un gārnis", bet noslēdza Toma Zimnija filma *Sly*.

## Apbalvojumi

### TIFF ''Tribute'' balvas
Festivāla norises sākumā pasniedza TIFF *Tribute* balvas, lai godinātu aktierus un filmu veidotājus par izciliem sasniegumiem karjeras laikā.

Spaiks Lī paziņoja *Ebert Director* balvas saņēmēju un Pedro Almodovars paziņoja Džefrija Skola balvas saņēmēju. Šons Levijs paziņoja Normana Džuvisona balvas saņēmēju par mūža ieguldījumu. Aktierspēles balvas saņēma Kolmens Domingo un Vikija Krīpsa; Patrīcija Ārkete saņēma *Share Her Journey Groundbreaker* balvu.

Poļu kinooperators Lukašs Žals saņēma *[[Variety]] Artisan* balvu, Brazīlijas kinorežisore Karolina Markoviča saņēma *Emerging Talent* balvu un Hongkongas aktieris un dziedātājs Endijs Lau saņēma Speciālo *Tribute* balvu.

### Tradicionālās balvas

## Atsauces

## Ārējās saites
*
Iriga (kalns)

**Iriga** (, ) vai **Asogs** () ir aktīvs stratovulkāns Lusonas salā Filipīnās. Atrodas salas dienvidaustrumos Bikolas pussalā, administratīvi ietilpst Dienvidkamarinesas provincē 5 km uz ziemeļaustrumiem no Irigas pilsētas. Vulkāns ir 1196 m vjl augsts un pamatnes diametrs ir ap 10 km. Vulkāna austrumu pakājē Buhi ezers. Izvirdumi novēroti 1628. un 1642. gadā; kopš tā laika snaudošs.

## Atsauces

## Ārējās saites
Isarogs

**Isarogs** (, , ) ir aktīvs stratovulkāns Lusonas salā Filipīnās. Atrodas salas dienvidaustrumos Bikolas pussalā, administratīvi ietilpst Dienvidkamarinesas provincē 20 km uz austrumiem no Nagas pilsētas. Vulkāns ir 2011 m vjl augsts un pamatnes diametrs ir ap 12 km. Vulkāns ir atzīts par aktīvu, lai arī pēdējais izvirdums noticis ap 3500. gadu p.m.ē. — vulkāna masīvā ir fumarolas un karstie avoti, bet 1915. gadā reģistrēta zemestrīce, kas izraisīja vairākus nogruvumus. Isaroga masīvs ir mājvieta aborigēnajai aetiem pieskaitītajai agtu ciltij.

## Atsauces

## Ārējās saites
Šaurlapu vīķis

**Šaurlapu vīķis** (*Vicia angustifolia*) ir augu suga vīķu ģintī, kura plaši sastopama Eiropā, neiekļaujot ziemeļu reģionus, kā arī Ziemeļāfrikā un Rietumāzijā. Suga diezgan bieži sastopama visā Latvijas teritorijā, kur atsevišķi eksemplāri un augu grupas aug sējumos, ceļmalās un nezālienēs.

Daži autori šo taksonu neizdala kā atsevišķu sugu, bet gan kā sējas vīķa (Vicia sativa) pasugu — *Vicia sativa ssp. nigra.*

## Atsauces
Simsons Saharevičs

**Simsons Saharevičs**  bija Latvijas ebreju sabiedriskais darbinieks, Tautas padomes loceklis no Latvijas Bunda.

S. Saharevičs 1919. gada 15. jūlijā Latvijas Tautas padomes sēdē prasīja, lai „visi kultūras darbi, skolas, bibliotēkas, teātri utt. tiek nodoti pašas nācijas vadīšanā, kura no sava vidus izvēl orgānu, kas par tiem pārzin.”

## Atsauces
Jūlijs Salcevičs

**Jūlijs Salcevičs** (1871—?) bija Latvijas poļu sabiedriskais darbinieks, Tautas padomes loceklis. 

## Dzīvesgājums
Dzimis 1871. gada 10. aprīlī, pēc studijām vidusskolā strādāja par privātadvokātu un poļu konsulu.
Bija Tautas padomes loceklis no Latgaliešu frakcijas.

## Atsauces
Jānis Sanders (Tautas padomes loceklis)

**Jānis Sanders** (1878—1959) bija latviešu ierēdnis, Tautas padomes loceklis. 

## Dzīvesgājums
Dzimis  (pēc vecā stila — ) Virgas muižas "Ķempe-Ķinēnu" saimnieka Jāņa un Līzes Sanderu ģimenē.
Pēc mācībām vidusskolā darbojās Liepājas muitā.

Kā deputāta aizvietotājs (substitūts) kļuva par Tautas padomes locekli no Latviešu Demokrātiskās partijas.

1931.g. saimnieks Virgas pagasta "Ķempķinēnos". 1941.g. dzīvo Liepājā.

Miris 1959. gada 7. februārī. Apglabāts Liepājas Centrālā kapsētā.

## Atsauces
Fricis Vītoliņš

**Fricis Vītoliņš** (1894—1918) bija latviešu žurnālists. Laikrakstu "Jaunākās Ziņas", "Laika Vēstis" (1917) un "Līdums" (1918) redakcijas loceklis.

Latviešu nacionālās padomes Kultūras nodaļas vadītājs (1917). Miris spāņu gripas epidēmijas laikā.

## Atsauces
Oskars Sirmais

**Roberts Oskars Sirmais** (1891—1981) bija latviešu ierēdnis, Tautas padomes loceklis. 

## Dzīvesgājums
Dzimis 1891. gada 24. (12.) septembrī Jaungulbenes pagasta Saleniekos (Saliņās) Otto Sirmā un viņa sievas Lienes, dzimušas Sausiņas, ģimenē. Pēc komerclietu studijām augstskolā strādāja par ierēdni Finansu ministrijā.

Pēc Latvijas valsts pasludināšanas darbojās Tautas padomē kā Latviešu zemnieku savienības pārstāvis.

Miris 1981. gada 17. februārī Rīgā, apglabāts Jaungulbenes Ušuru kapos.

## Atsauces
Lopbarība

thumb|Govju barošana
**Lopbarība** ir barība, ko dod mājdzīvniekiem, jo īpaši mājlopiem, lopkopības procesā. Tā var būt ļoti dažāda atkarībā no dzīvnieka un tā īpašajām uztura vajadzībām, tajā var būt iekļauti tādi produkti kā graudi, siens, skābbarība un dažādi barības maisījumi, kas paredzēti, lai nodrošinātu tādas būtiskas barības vielas, kā olbaltumvielas, ogļhidrātus, vitamīnus un minerālvielas.

## Ārējās saites
Ansis Sprūde

**Ansis Sprūde** (1889—1944) bija latviešu pedagogs un pašvaldību darbinieks, Tautas padomes loceklis. 

## Dzīvesgājums
Dzimis 1889. gada 28. decembrī, studēja augstskolā.
Pēc Latvijas valsts pasludināšanas darbojās kā apriņķa valdes loceklis, bija Tautas padomes loceklis no Latvijas Sociāldemokrātiskās strādnieku partijas.

Strādāja par Nīcas valsts tautskolas skolotāju.
Miris 1944. gada 19. martā.

## Atsauces
Braiens Džozefsons

**Braiens Deivids Džozefsons** (; dzimis ) ir Apvienotās Karalistes fiziķis un profesors Kembridžas Universitātē. Vislabāk zināms kā viens no celmlaužiem supravadītspējas un tuneļefekta pētījumos. 1973. gadā Džozefsons ieguva Nobela prēmiju fizikā “par viņa teorētiskajiem paredzējumiem par suprastrāvas īpašībām, tai ejot cauri tuneļbarjerai, īpaši par parādību, kas zināma kā Džozefsona efekts”. Šajā gadā Nobela prēmija tika dalīta uz pusēm; otru pusi ieguva Leo Esaki un Īvars Jēvers “par viņu eksperimentāliem atklājumiem saistībā ar tuneļparādībām pusvadītājos un supravadītājos, attiecīgi”.

## Atsauces

## Ārējās saites
Romuls un Rems

thumbnail|upright=1.2|Vilcene, kas baro no noslīkšanas izglābtos dvīņus Romulu un Remu
**Romuls un Rems** () romiešu mitoloģijā ir dvīņubrāļi, kas pēc leģendas dibinājuši Romas pilsētu. Romulu un Remu kā zīdaiņus barojusi vilku māte, un šī trijotne ir Romas un romiešu simbols vismaz no 3. gadsimta p.m.ē. Pēc leģendas Romuls un Rems dibināja Romu 753. gadā p.m.ē. Reiz brāļi saķildojušies un ķērušies pie ieročiem. Rems cīņā kritis, bet Romuls kļuva par pirmo Romas valdnieku.

## Vēsture
Par Romula un Rema vecākiem tiek uzskatīti dievs Marss un Rēja Silvija, Vestas priesteriene un Alba Longas ķēniņa Numitora meita. Leģenda vēsta, ka Numitors tika gāzts no troņa un izsūtīts no pilsētas viņa brāļa Amūlija, kurš vēlējās nodrošināties pret jebkādiem Numitora pēctečiem, tāpēc piespieda Rēju Silviju kļūt par Vestālu priesterieni, liedzot viņai iespēju dzemdēt bērnus. Tomēr Marss viņu apmeklēja, tādējādi piedzima Romuls un Rems.

Saskaņā ar leģendu, Amūlijs pavēlēja zīdaiņus izmest Tibras upē, bet viņus izglāba vilku māte, kas baroja un aizsargāja bērnus savā alā, līdz viņus atrada un audzināja gans Faustuls un viņa sieva Akka Larentija. Kad Romuls un Rems uzauga, viņi uzzināja par savu izcelsmi un palīdzēja gāzt Amūliju, atdodot troni savam vectēvam Numitoram.

Pēc Alba Longas atbrīvošanas brāļi nolēma dibināt savu pilsētu vietā, kur viņus bija atradusi vilku māte. Taču starp viņiem izcēlās strīds par to, kur precīzi dibināt pilsētu, un kāds tai būtu jāpiešķir nosaukums. Viņi vienojās izmantot auspiciju, putnu vērošanu, lai saņemtu dievu zīmes. Rems ieraudzīja 6 putnus, bet Romuls — 12, tāpēc viņa prasība tika atzīta par pareizu. Strīda rezultātā Romuls nogalināja Remu un kļuva par pirmo Romas valdnieku.

Romuls valdīja Romu daudzus gadus, ieviešot dažādas institūcijas un tradīcijas, kas kļuva par pamatu Romas sabiedrībai. Pēc leģendas Romuls beidza savu dzīvi mistiskos apstākļos, tiekot paņemts debesīs un kļūstot par dievu Kvirīnu, kas bija viens no senajiem romiešu dieviem.

## Ārējās saites
Imants Skuja

**Imants Skuja** (dzimis ) ir latviešu saksofonists, ielu muzikants.

## Diskogrāfija
* "Atmiņas par Vīni" (2001)
* "Aļaska" (2002)
* "No Barbadosas uz Everestu" (2003)
* "Jaunzēlande caur Honkongu" (2008)

## Atsauces

## Ārējās saites
* Imants Skuja
* ''Facebook'' lapa
Merava Mihaeli

**Merava Mihaeli** (ivritā: מרב מיכאלי; dzimusi 1966. gada 24. novembrī) ir Izraēlas žurnāliste un politiķe. 

Kopš 2021. gada Mihaeli ir partijas *[[Avoda]]* līdere. Kopš 2021. gada 13. jūnija ir Izraēlas 36. valdības transporta ministra pienākumu izpildītāja. Kneseta deputāte kopš 2013. gada (19.–24. sasaukums).

## Dzīves gājums
Mihaeli dzimusi Ungārijas ebreju Ami Mihaeli un Suzanas Kastneres ģimenē Izraēlā. 

Jaunības gados Mihaeli bija Izraēlas skautu vadītāja. Dienestā Mihaeli bija armijas radio ziņu diktore. Palīdzēja izveidot radiostacijas "Galgalatz" un "Radio Tel Aviv". Strādāja par žurnālisti laikrakstā *Haaretz*.

## Ārējās saites